cyanic-selkie/wikianc huggingface dataset:
გიორგი კალანდია
ბიოგრაფია
2017 წელს გიორგი კალანდიას ხელმძღვანელობით განხორციელებულმა პროექტმა „ქსოვილი საქართველოდან“ სამეცნიერო კვლევების დარგში ევროპის კულტუტრული მემკვიდრეობის უმაღლესი ჯილდო „ევროპა ნოსტრა“ მიიღო.
2018 წლიდან ტელეკომპანია იმედში უძღვება რუბრიკას „ამბები ხელოვნების სასახლიდან“. 9 აპრილისადმი მიძღვნილ გადაცემაში პირველად აჩვენეს უნიკალური კადრები საქართველოს პირველი პრეზიდენტის ზვიად გამსახურდიას მოღვაწეობის, მისი მხარდამჭერი მიტინგების დარბევების, სახელმწიფო გადატრიალებისა და გამსახურდიას მომხრეთა სასტიკი დევნის შესახებ. გადაცემას საზოგადოებაში ფართო გამოხმაურება მოჰყვა.
სქოლიო
კატეგორია:დაბადებული 31 მარტი კატეგორია:დაბადებული 1975 კატეგორია:ქართველი ისტორიკოსები კატეგორია:თბილისის სახელმწიფო უნივერსიტეტის კურსდამთავრებულები კატეგორია:საქართველოს ღირსების მედლით დაჯილდოებულები გიორგი
კლოჭი
მინი|მარჯვნივ|კლოჭი კლოჭი ან კლოჩი (Kiloç') — კულიჩი (ღვეზელი), ეზიდთა რელიგიური ტრადიციის მიხედვით არის ახალი წლის სიმბოლო. კლოჭი იცხობა მარტის მესამე კვირის ოთხშაბათს. მას აცხობენ მხოლოდ ამიერკავკასიის, რუსეთის და უკრაინის ეზიდები. კლოჭმა ჩაანაცვლა ჩარშამა სორი და სარსალი ეზიდთა მიგრირების დროს. კლოჭს შვიდი აუცილებელი ინგრედიენტი აქვს: ფქვილი, შაქარი, მარილი, კვერცხი, მაწონი(არაჟანი), წყალი, სოდა და მონეტა ან მძივი.
მეორე დღეს, დილაადრიანად, ოჯახის წევრები თავს იყრიან კულიჩის გარშემო, ოჯახის უფროსი (Malxê Malê) ახსენებს ღმერთს და ჭრის ნამცხვარს. ჯერ შუაში დაუსვამენ კულიჩს დანას — ამას „ხა-ტა ჯოტი“ (xeta cot), ანუ „გუთნის კვალი“ ეწოდება. ერთ-ერთ მხარეს ექვს ნაწილად ჭრიან და წმინდანებს უძღვნიან:
მეორე მხარეს ჭრიან იმდენ ნაწილად რამდენი წევრიცაა ოჯახში. ვისაც შეხვდება მონეტა(მძივი), ძველი ეზიდური გადმოცემით, მას დაიფარავენ იმ წელს წმინდანები და ანგელოზები.
ფაყი
ფაყი — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხელედის თემი), მდინარე ხელედულის (ცხენისწყლის მარჯვენა შენაკადი) მარცხენა მხარეს. ზღვის დონიდან 1120 მეტრი, ლენტეხიდან 6 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 22 ადამიანი.
სქოლიო
კატეგორია:ლენტეხის მუნიციპალიტეტის სოფლები
უესტლანდ-ტაი-პოუტინის ეროვნული პარკი
უესტლანდ-ტაი-პოუტინის ეროვნული პარკი — ეროვნული პარკი ახალ ზელანდიაში, სამხრეთ კუნძულის დასავლეთ სანაპიროზე. შეიქმნა 1960 წელს, უესტლანდის რაიონის ევროპული დასახლების ასი წლისთავზე. მოიცავს 1 175 კმ² ტერიტორიას და ვრცელდება სამხრეთ ალპების უმაღლესი მწვერვალებიდან ველურ, დაშორებულ სანაპირო ზოლამდე. ესაზღვერბა მთავარი წყალგამყოფის გასწვრივ მდებარე მაუნტ-კუკის ეროვნულ პარკს.
ეროვნული პარკი მოიცავს მყინვარებს, თვალწარმტაც ტბებსა და ზომიერ წვიმის ტყეებს, ისევე როგორც სანაპიროს გასწვრივ მდებარე ოქროს მომპოვებელ ძველ ქალაქთა ნაშთებს. პოპულარული ტურისტული ღირსშესანიშნაობებია ფრანც იოსებისა და ფოქსის მყინვარები. შესაძლებელია ნადირობა კეთილშობილ ირმებსა და არჩვებზე, ასევე ამავე მიზნებით მთებში ვერტმფრენით დაშვება.
2010 წელს, პარკს დაემატა 4 400 ჰა ტერიტორია.
სქოლიო
კატეგორია:ახალი ზელანდიის ეროვნული პარკები
დარიენის პროვინცია
დარიენი (Provincia de Darién) – პროვინცია პანამაში, მდებარეობს ქვეყნის აღმოსავლეთ ნაწილში. ფართობი — 11 896 კმ². მოსახლეობა — 46 951 კაცი (2010). ადმინისტრაციული ცენტრი — ლა-პალმა. პროვინცია დაყოფილია 2 ოლქად.
სქოლიო
კატეგორია:პანამის პროვინციები
მინევრა ურეკალი
მინერვა ურეკალი (Minerva Urecal; დ. 22 სექტემბერი, 1894 — გ. 26 თებერვალი, 1966) — ამერიკელი თეატრის მსახიობი და რადიოწამყვანი. ასევე იყო მსახიობი ჰოლივუდის ფილმებსა და სხვადასხვა სატელევიზიო სერიალებში 1950-იანი წლების დასაწყისიდან 1965 წლამდე.
მინევრა დაიბადა ევრიკაში, კალიფორნია, 1894 წელს. მოგვიანებით მან ჩამოაყალიბა თავისი სასცენო სახელი მშობლიური ქალაქისა და შტატის სახელების ასოების შერწყმით.
კარიერა
სანამ რადიოსა და სცენაზე გამოვიდოდა, ურეკალი ვიდევილი შემსრულებელი იყო. მოგვიანებით კი, 1933 წელს, მისი დებიუტი შედგა. მან ითამაშა ძირითადად არაკრედიტებული როლები, როგორებიცაა: მდივანი, მრეცხავი და მესაზღვრე ქალები. ტელევიზიაში მუშაობა 1950-იან წლებში დაიწყო. ტელევიზიით მინევრამ ითამაშა მაუ ბოუის, მთავარი გმირის დედის როლი, ფილმში ჯიმ ბოუის თავგადასავალი (1956-1958). იგი მიწვეული იყო CBS- ის My Friend Flicka- ში, The Roy Rogers Show-ში, The Lone Ranger-ში და სინდიკატურ The Range Rider-ში. მას ასევე ჰქონდა განმეორებადი როლი 1953-1954 წლებში სიტუაციურ კომედიაში „გაიცანი მისტერ მაკნატლი “, ჯოზეფინ ბრედლის როლში, რომელიც ქალთა კოლეჯის დეკანი იყო. გადაცემა გადაიცემოდა CBS რადიოსა და CBS-TV-ზე. მან ასევე ითამაშა ბილი დალაქი 1950 წლის მარტოხელა რეინჯერის ეპიზოდში, როგორც "დიდი ბილი".
1957 წელს ურეკალმა შეასრულა მისი ერთ-ერთი მთავარი სატელევიზიო როლი სინდიკატში The Adventures of Tugboat Annie, რომელშიც მთავარი პერსონაჟის როლს ასრულებს. მოგვიანებით, 1957 წელს, მინევრა გამოჩნდა როგორც მემამულე, პერი მეისონის ეპიზოდში "The Case of the Fan Dancer's Horse".
იგი გამოჩნდა Walter Brennan ABC- ის სიტკომში The Real McCoys სერიალის 1960 წლის ეპიზოდში "The Gigolo" და ვესტერნულ სერიალში Whispering Smith ეპიზოდში "Swift Justice". იგი მოახლის როლს ასრულებდა CBS-ის სიტკომის ანგელოზის 1961 წლის ეპიზოდში "Call Me Mother", რომელშიც მთავარ როლს ენი ფარჟი ასრულებს. მისი ბოლო სატელევიზიო გამოჩენა იყო მომდევნო წელს, როდესაც მან ითამაშა მისის გრიფინი Petticoat Junction-ის ეპიზოდში სახელწოდებით "ბილი ჯოს დამოუკიდებლობის დღე".
პირადი ცხოვრება და სიკვდილი
ურეკალი დაქორწინებული იყო მაქს ჰოლცერზე.
იგი 1966 წელს გულის შეტევით გარდაიცვალა გლენდეილში, კალიფორნია, 71 წლის ასაკში. იგი ჰოლივუდის სამუდამო სასაფლაოზე დაკრძალეს.
სან-იგნასიო-მინი
სან-იგნასიო-მინი (San Ignacio Miní) — იეზუიტების მისია არგენტინაში, მისიონესის პროვინციაში. დაარსდა 1632 წელს ესპანელების მიერ ამერიკის კოლონიზაციის პერიოდში. იგი იმ 30 მისიიდან ერთ-ერთია, რომლებიც დააარსეს იეზუიტებმა არგენტინაში, ბრაზილიასა და პარაგვაიში. შენობათა აგების სტილი ცნობილია გუარანის ბაროკოს სახელით.
1984 წელს, კიდევ ოთხ, არგენტინასა და ბრაზილიაში მდებარე მისიასთან ერთად შეიტანეს იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
კატეგორია:მსოფლიო მემკვიდრეობის ძეგლები არგენტინაში
პანტოკრატორის მონასტერი
პანტოკრატორის მონასტერი (Μονή Παντοκράτορος) — მამათა მონასტერი ათონის მთაზე, იერარქიით მეშვიდე ადგილზე წმინდა მონასტრებს შორის. მონასტრის სახელწოდება მომდინარეობს მაცხოვრის ხატის სახელწოდებისაგან — პანტოკრატორი (ბერძნ. Παντοκράτωρ), რომელიც მონასტერს დაარსებისას შესწირეს. ამჟამად ეს ხატი სანქტ-პეტერბურგის მუზეუმში ინახება.
ისტორია
მთავარი ტაძარი მაცხოვრის ფერისცვალების სახელობისაა, რომელიც მინასტერთან ერთად აშენდა. ტაძარმა სახეცვლილება განიცადა XIV საუკუნის პირველ ნახევარსა და 1854 წელში. სამრეკლო XIX საუკუნისაა. მონასტრის ტერიტორიაზე დღესდღეობით შვიდი ტაძარი მოქმედებს ხოლო მონასტრის გარეთ კიდევ სხვა შვიდი. მონასტერს ხუთი კელია უდგას კარეის რაიონში, ეკუთვნის ელია წინასწარმეტყველის სკიტა ასევე მის დაქვემდებარებაში არის მრავალი ტაძარი რომლებიც სხვადასხვა ქვეყნებში მდებარეობს.
მონასტრის ბიბლიოთეკა 350-ზე მეტ ხელნაწერს ინახავს და დაახლოებით 3500 წიგნს. მონასტრის საძმო 15 ბერისაგან შედგება.
ბაღვაშები
ბაღვაშები — მსხვილ ფეოდალთა საგვარეულო IX-XIII საუკუნეებში საქართველოში, არგვეთის (ზემო იმერეთი) ძველი მფლობელები. IX საუკუნის 70-იან წლებში გვარის უფროსი წარმომადგენელი ლიპარიტ ბაღვაში დავით I ქართველთა კურაპალატის (876-881) ყმობაში (ვასალობაში) შევიდა, მიიღო მისგან მიწა-წყალი თრიალეთში და შექმნა ძლიერი კლდეკარის საერისთავო. მის შთამომავლებს ერისთავთ-ერისთავის ტიტული ჰქონდათ. ბაღვაშების მეორე შტოს წარმომადგენლები იყვნენ რაჭის ერისთავები კახაბერისძენი. ბაღვაშებთა კლდეკარის შტოს პოლიტიკური ძლიერების ბაზას წარმოადგენდა მათი სამამულო სამფლობელო არგვეთი და პატრონყმობის საფუძველზე მიღებული კლდეკარის საერისთავო. კლდეკარის ბაღვაშები აქტიურად მონაწილეობდნენ ჯერ ტაო-კლარჯეთის ბაგრატიონთა დავაში მიწა-წყლისათვის, შემდეგ საქართველოს სამეფო-სამთავროთა ბრძოლაში პირველობისა და ქვეყნის გაერთიანებისათვის. გაძლიერებული ბაღვაშები ცდილობდნენ საერისთავო მიწა-წყალი მამულად გადაექციათ.
საგვარეულოს არსებობის მთელ მანძილზე ისინი ოპოზიციაში ედგნენ გაერთიანებული საქართველოს მეფეებს (ლიპარიტ IV, ლიპარიტ V, რატი I, ივანე ლიპარიტის ძე). ამ შტოს უკანასკნელი წარმომადგენლის დავით IV აღმაშენებლის დროის პოლიტიკური მოღვაწის, რატის გარდაცვალების შემდეგ მეფემ კლდეკარის საერისთავო გააუქმა. XII-XIII საუკუნეებში ცენტრალური ხელისუფლების წინააღმდეგ მებრძოლთა რიგებში იყვნენ ბაღვაშების რაჭის შტოს წარმომადგენლები - კახაბერისძენი. ამ გვარის უკანასკნელი წარმომადგენელი კახაბერ კახაბერისძე მონღოლთან კავშირის გამო მკაცრად დასაჯა დავით VI-მ (1245-1293).
ლიტერატურა
კატეგორია:საქართველოს ფეოდალური საგვარეულოები კატეგორია:ბაღვაშები
აბო თბილელი
ცხოვრება და მოღვაწეობა
წმინდანი ბაღდადიდან ქართლში ჩამოჰყვა ნერსეს. აბო გაკვირვებული იყო ქართველთა ზნეობით; იგი სწავლობდა ქართულ ენას, დადიოდა ეკლესიაში, ესაუბრებოდა სამღვდელოებას, ლოცულობდა მათთან ერთად და მარხულობდა. შემდეგ ქართლიდან დევნილ ერისთავს თან გაჰყვა ხაზარეთში, სადაც ქრისტიანობა მიიღო.
აბო თან გაჰყვა არაბთა რისხვას განრიდებულ ერისმთავარს აფხაზეთში. იგი მადლობდა ღმერთს, რომ იხილა ადგილი, სადაც ყველა ქრისტიანი იყო და ერთი პირითა და ერთი გულით ადიდებდა შემოქმედს. შემდგომმა პოლიტიკურმა მოვლენებმა ნერსეს საშუალება მისცა ისევ ქართლს დაბრუნებოდა. აფხაზთა მეფემ სთხოვა აბოს დარჩენილიყო აფხაზეთში:
სამი წელი მოღვაწეობდა აბო თბილისში და ქადაგებდა ქრისტიანობას. ძველმა თანამემამულეებმა დაასმინეს იგი, შეიპყრეს და სატუსაღოში ჩააგდეს, მაგრამ სტეფანოზ ერისთავის თხოვნით მალე გაათავისუფლეს. სულ მალე თბილისში ახალი ამირა დასვეს. ქრისტიანებმა გაიგეს, რომ ამირა შეპყრობას უპირებდა ნეტარ აბოს, გააფრთხილეს და ურჩიეს დამალულიყო, მან კი გახარებულმა ასე უპასუხა:
ხსენების დღე
მართლმადიდებელ ეკლესიაში წმინდა აბო თბილელის ხსენების დღეა — 21 იანვარი.
ხავიერ პერეს დე კუელიარი
ხავიერ პერეს დე კუელიარ ი დე ლა გუერა (Javier Pérez de Cuéllar y de la Guerra; დ. 19 იანვარი, 1920, ლიმა, პერუ — გ. 4 მარტი, 2020, ლიმა, პერუ) — პერუელი დიპლომატი. გაეროს მე-5 გენერალური მდივანი (1982-1991).
დიპლომატიურ სამსახურშია 1944 წლიდან. მუშაობდა პერუს საელჩოებში: საფრანგეთში, დიდ ბრიტანეთში, ბოლივიაში და ბრაზილიაში. 1964 წლიდან პერუს ელჩია შვეიცარიაში, 1969–1971 წლებში. ელჩად მუშაობს სსრკ-ში და პოლონეთში, ხოლო 1977–1979 წელს ვენესუელაში. გარდა ამისა, 1971–1982 წლებში ხელმძღვანელობდა პერუს დელეგაციას გაეროში.
1995 წელს მონაწილეობდა პერუს საპრეზიდენტო არჩევნებში მიიღო ხმების დაახლოებით 22 % და დამარცხდა ალბერტო ფუხიმორისთან. 2000–2001 წლებში იყო პერუს პრემიერ-მინისტრი.
რესურსები ინტერნეტში
კატეგორია:დაბადებული 19 იანვარი კატეგორია:დაბადებული 1920 კატეგორია:გარდაცვლილი 4 მარტი კატეგორია:გარდაცვლილი 2020 კატეგორია:გაეროს გენერალური მდივნები კატეგორია:პერუს პრემიერ-მინისტრები
ნიკ პაუელი
ნიკოლას ედუარდ პაუელი (Nicholas Edward Powell; დ. 23 მარტი, 1994) — ინგლისის 21 წლამდელთა ნაკრებისა და ინგლისის პრემიერ ლიგის „უიგან ატლეტიკის“ ფეხბურთელი, რომელიც შემტევი ნახევარმცველის პოზიციაზე თამაშობს.
ბიოგრაფია
პაუელმა დაამთავრა სანდბეჩის სკოლა სანდბეჩში, ჩეშირის საგრაფოში.
ქრიუ ალექსანდრა
პაუელმა თავისი კარიერა მშობლიური ქალაქის გუნდ „ქრიუ ალექსანდრაში“ დაიწყო, რომლის აკადემიას 5 წლის ასაკში შეუერთდა. მისი დებუტი ქრიუს შემადგენლობაში 2010 წლის 19 აგვისტოს შედგა, ინგლისის მეორე ლიგის მატჩში „ჩელტჰემ თაუნის" წინააღმდეგ, რომელშიც „ქრიუ“ 3-2 დამარცხდა. ნიკი მოედანზე მეორე ტაიმში შემოვიდა, ამ მომენტისათვის იგი 16 წლის იყო და გახდა "ქრიუს" მეორე ყველაზე ახალგაზრდა ფეხბურთელი, რომელსაც ამ გუნდის შემადგენლობაში უთამაშია.
2011 წლის 20 აგვისტოს პაუელმა პირველად დაიწყო თამაში სასტარტო შემადგენლობაში "შრიუსბერი თაუნთან" 2-0 წაგებულ შეხვედრაში. მან მოედანზე მხოლოდ 8 წუთი გაატარა, რადგან მიიღო წითელი ბარათი უხეშობისთვის. ნიკმა თავისი პირველი გოლი 2011 წლის 15 ოქტომბერს გაიტანა "უიმბლდონის" წინააღმდეგ, რომელშიც მისმა გუნდმა 3-1 გაიმარჯვა. 2012 წლის იანვარში მას გადაეცა ფეხბურთის ლიგის სპეციალური პრიზი, დეკემბრის თვის საუკეთესო ახალგაზრდა ფეხბურთელი. მან თავისი პირველი დუბლი "გილინგჰემითან" 4-3 მოგებულ მატჩში შეასრულა. 2012 წლის 21 აპრილს გამართულ "ქრიუ ალექსანდრას" დაჯილდოების ცერემონიალზე მან ყველა ნომინაციაში გაიმარჯვა და გახდა პირველი ფეხბურთელი, რომელმაც ხუთივე ეს ჯილდო მოიპოვა. მათ შორის გახდა წლის საუკეთესო გოლის ავტორი, წლის საუკეთესო ახალგაზრდა მოთამაშე და წლის საუკეთესო ფეხბურთელი.
2012 წლის 27 მაისს პაუელმა მეორე ლიგის ფლეი-ოფის ფინალში, უემბლის სტადიონზე, 2-0 მოგებულ შეხვედრაში გაიტანა პირველი გოლი და დიდი წვლილი შეიტანა თავისი გუნდის პირველ ლიგაში გადასვლაში. მატჩის შემდეგ პაუელმა თავის გოლზე თქვა: საბოლოოდ პაუელმა 2011-2012 წლების სეზონი ყველა ტურნირში გატანილი 16 გოლით დაასრულა და გახდა გუნდის ბომბარდირი.
მანჩესტერ იუნაიტედი
2012 წლის 12 ივნისს გახდა ცნობილი, რომ ნიკ პაუელი მანჩესტერ იუნაიტედში გადავიდოდა. ოფიციალურად კლუბის წევრი 1 ივლისს გახდა. ქრიუ ალექსანდრამ პაუელის სანაცვლოდ 6 მილიონი გირვანქა მიიღო. მას კლუბში 25 ნომრიანი მაისური გადასცეს. 2012 წლის 21 ივლისს ნიკმა ჩაატარა თავისი პირველი შეხვედა იუნაიტედში, კეიპ ტაუნის აიაქსის წინააღმდეგ. 4 დღის შემდეგ, მან ძირითად შემადგენლობაში დაიწყო თამაში შანხაი შანჰუას წინააღმდეგ.
სანაკრებო კარიერა
პაუელს ნათამაშები აქვს ინგლისის ნაკრების 16 წლამდე, 17 წლამდე და 18 წლამდე დონეებზე. მისი დებიუტი ინგლისის U16 ნაკრებში 2009 წლის 5 ნოემბერს შედგა ჩრდილოეთ ირლანდიის წინააღმდეგ 2-0 მოგებულ შეხვედრაში. 2010 წლის 25 აგვისტოს მან პირველად ითამაშა თავისი ქვეყნის U17 ნაკრებში, თურქეთის წინააღმდეგ. 28 აგვისტოს მან საჯარიმო დარტყმით გოლი გაუტანა ავსტრალიას. აღნიშნულ შეხვედრაში 17 წლამდელმა ინგლისელებმა 4-0 გაიმარჯვეს. პაუელმა ითამაშა 2011 წლის 17 წლამდელთა ევროპის ჩემპიონატზე, სადაც ჯგუფურ ეტაპზე, საფრანგეთის წინააღმდეგ გოლი გაიტანა. მისი დებიუტი ინგლისის U18 ნაკრებში პოლონეთის წინააღმდეგ 3-0 მოგებულ შეხვედრაში შედგა 2012 წლის 7 მარტს.
სტატისტიკა
სტატისტიკა განახლებულია 2012 წლის 27 მაისის მონაცემებით
სქოლიო
კატეგორია:დაბადებული 23 მარტი კატეგორია:დაბადებული 1994 კატეგორია:ქრიუ ალექსანდრას ფეხბურთელები კატეგორია:ინგლისელი ფეხბურთელები კატეგორია:მანჩესტერ იუნაიტედის ფეხბურთელები კატეგორია:პრემიერ ლიგის ფეხბურთელები კატეგორია:უიგან ატლეტიკის ფეხბურთელები კატეგორია:ლესტერ სიტის ფეხბურთელები კატეგორია:ჰალ სიტის ფეხბურთელები კატეგორია:ინგლისის საფეხბურთო ლიგის ფეხბურთელები
ვარსკვლავური გზა VI: აღმოუჩენელი ქვეყანა
ვარსკვლავური გზა VI: აღმოუჩენელი ქვეყანა (Star Trek VI: The Undiscovered Country) — მეექვსე სრულმეტრაჟიანი მხატვრული ფილმი, რომლის მოქმედება მიმდინარეობს ვარსკვლავური გზის სამყაროში.
სიუჟეტი
შეხვედრისას კირკი პატიჟებს კანცლერს ბორტზე. მას შემდეგ რაც კანცლერი ბრუნდება საკუთარ ხომალდზე მოულოდნელად მას ხვდება ორი ტორპედო — სენსორების ჩვენების მიხედვით გაშვებული ენტერპრაიზიდან. „კრონოს 1“-ზე ითიშება ხელოვნური გრავიტაცია, რის შემდეგაც ორი უცნობი ფედერაციის სკაფანდრებში ადიან ბორტზე და ჭრიან კანცლერს. კლინგონები ემზადებიან საპასუხო დარტყმისთვის, მაგრამ კირკი ბარდება მათ და მაკ-კოისთან ერთად ადის „კრონოს 1“-ზე. მაკ-კოი ცდილობს დაეხმაროს კანცლერს, თუმცა უშედეგოდ, კანცლერი იღუპება. მისი შვილი ხდება ახალი კანცლერი. გენერალები სთავაზობენ მას დაიწყოს ომი ფედერაციასთან, მაგრამ ის წყვეტს გააგრძელოს მოლაპარაკებები — სასამართლოს შემდეგ.
კირკს და მაკ-კოის ასამართლებენ და უსჯიან სამუდამო პატიმრობას კლინგონურ კატორღაში.
„ენტერპრაიზი“ და „ექსელსიორი“ მიდიან კონფერენციაზე, მაგრამ მათ გზას უღობავს კლინგონური ხომალდი რომელიც იყენებს შენიღბვას. „ენტერპრაიზი“ ახერხებს დააზიანოს მისი შენოღბვა, რის შემდეგაც ფედერაციის ხომალდები ანადგურებენ მას.
კირკი და მისი გუნდი ახერხებს პრეზიდენტის გადარჩენას, რის შემდეგაც აკავებენ კარტრეიდს და ნანკლუსს. ფედერაცია და კლინგონური იმპერია აფორმებენ სამშვიდობო შეთანხმებას.
რესურსები ინტერნეტში
კატეგორია:ამერიკული ფილმები კატეგორია:ვარსკვლავური გზა (ფილმების სერია) კატეგორია:1991 წლის ფილმები
ალპური ვარდი
ალპური ვარდი (ლათ. Rhododendron ferrugineum) — მარადმწვანე ბუჩქნარი, რომელიც იზრდება ტყის საზღვრის ზევით, ალპებში, პირენეებში, იურისა და ჩრდილოეთ აპენინის მჟავა ნიადაგებზე. მცენარის სიმაღლეა 1 მ. აქვს მოვარდისფრო-მოწითალო ფერის ზანზალაკისებრი ყვავილები. ზომიერად ტოქსიკურია.
რესურსები ინტერნეტში
კატეგორია:მანანასებრნი
ჟანგვის რიცხვი
ჟანგვის რიცხვი, ჟანგვის ხარისხი — ელექტროსტატიკური მუხტის რიცხვითი სიდიდე, რომელიც მიეწერება ატომს მოლეკულაში იმ დაშვებით, რომ ქიმიური ბმის წარმომქმნელი ელექტრონული წყვილები მთლიანადაა წანცალკევებული ნაკლებად ელექტროდადებითი ატომებიდან ელექტროუარყოფით ატომებისაკენ.
ჟანგვის ხარისხი შეესაბამება იონის მუხტს, ან მოლეკულაში ან ქიმიურ ერთეულში ატომის ფორმალურ მუხტს, მაგ.:
ჟანგვის რიცხვი მიეთითება ელემენტის სიმბოლოს თავზე. ატომის მუხტის მითითების წესისგან განსხვავებით, ჟანგვის ხარისხის მითითებისას ჯერ იწერება ნიშანი, შემდეგ კი მნიშვნელობა და არა პირიქით:
ბერძნული სამზარეულო
მინი|274x274პქ|ბერძნული სალათი ბერძნული სამზარეულო (Ελληνική κουζίνα) — ტრადიციული ბერძნული კერძების ერთობლიობა, რომელიც საბერძნეთის გარდა გავრცელებულია თითქმის მთელს ხმელთაშუა ზღვისპიერეშთი. ბერძნული გასტრონომია ეფუძნება ისეთ ინგრედიენტებს, როგორებიცაა: ზეთისხილის ზეთი, ზეთისხილი, ღვინო, თხილეული, თხის, ცხვრის, ღორისა და საქონლის ხორცი, ასევე ლიმონი და ყველი. ხშირ შემთხვევაში იტალიური, ოსმალური და ახლო აღმოსავლური სამზარეულოები სწორედ ბერძნული სამზარეულოს გავლენით ქმნიდნენ კერძებს.
ჟანგვის რიცხვი
— ჟანგვის ხარისხი,
ბერძნული სამზარეულო
ისტორია
მარცხნივ|მინი|240x240პქ|ძველბერძნული თეფში თევზების გამოსახულებით, დათარიღებულია ძვ.წ. 350-325 წლებით, ინახება [[ლუვრი|ლუვრში.]] გასტრონომია ბერძნული კულტურის ერთ-ერთი მთავარი ნაწილია, რომლის შესახებაც ცნობებს უძველესი ხელნაწერებიდან და ნახატებიდან ვიგებთ. მას ძლიერი გავლენა ჰქონდა როგორც ძველი რომის, ისე მთელი ევროპის კულინარიის ჩამოყალიბებაზე.
ძველი ბერძნული სამზარეულო მთლიანად დაფუძნებული იყო ხმელთაშუა ზღვისპირეთში არსებულ პროდუქტებზე, როგორებიცაა: ყურძენი, ზეთისხილი, ხორბალი და თევზი. ბერძნული გასტრონომიის ეს ტენდენცია შემდეგში რომისა და ოსმალეთის იმპერიებმა გააგრძელეს, თანამედროვე ტექნიკამ კი ხორცის დამუშავება უფრო მარტივი გახადა, რის გამოც ბოლო პერიოდში ბერძნულ სამზარეულოში უფრო აქტიურად იყენებენ ხორცს. ვინაიდან ხმელთაშუა ზღვისპირეთში ყურძენი და ზეთისხილი მარტივად ხარობს, ღვინო და ზეთისხილის ზეთი ბერძნულ კულინარიაში ყოველთვის მთავარი ინგრედიენტები იყო. ბერძნული კოლონიზაციის დამსახურებით ეს პროდუქტები მალევე მოედო მთელს ევროპას.
ჟანგვის რიცხვი
მოლეკულაში ატომების ჟანგვის ხარისხის ალგებრული ჯამი ყოველთვის 0-ის ტოლია:
ბერძნული სამზარეულო
ისტორია
შემდგომში ბიზანტიური სამზარეულო თითქმის ძველი ბერძნულის ანალოგი იყო, მხოლოდ ბიზანტიელებმა დაამატეს ისეთი ინგრედიენტები, როგორებიცაა: ხიზილალა, რეჰანი და ჯავზი. ლიმონი, რომელიც ბერძნულ კულინარიაში საკმაოდ აქტიურად გამოიყენება, მხოლოდ მეორე საუკუნეში გახდა პოპულარული, რომლის კერძებში დამატებაც მხოლოდ მისი სამკურნალო თვისებების გამო დაიწყეს. სანაპიროსთან მცხოვრები ბერძნებისათვის თევზი კერძის განუყოფელი ნაწილი იყო. ასევე ბიზანტიის იმპერიის პერიოდში შევიდა ბერძნულ სამზარეულოში აღმოსავლური სანელებლები, რაც ისევდაისევ ვაჭრობის განვითარების შედეგი იყო.
ჟანგვის რიცხვი
გამოყენება
ჟანგვის რიცხვი გამოიყენება ჟანგვა-აღდგენითი რეაქციების ტოლობების შესადგენად არაორგანული ნაერთების, განსაკუთრებით კი კომპლექსნაერთების კლასიფიკაციაში. ხშირად ჟანგვის რიცხვი არ ემთხვევა არც ვალენტობას (მაგ. ორგანულ ნაერთებში ნახშირბადი ყოველთვის ოთხვალენტოვანია, ხოლო ნახშირბადატომის ჟანგვის რიცხვი CH4, CH3OH, HCOOH-ში შესაბამისად უდრის -4, -2 და +2) და არც ბმის წარმომქნელი ელექტრონების რაოდენობას. როდესაც სხვადასხვა სახის ატომების ელექტროუარყოფითობა ახლოა ერთმანეთთან, ჟანგვის რიცხვის განსაზღვრა ცალსახად არ ხერხდება.
ბერძნული სამზარეულო
მიმოხილვა
მინი|237x237პქ|ბერძნული სამზარეულოსათვის დამახასიათებელი მთავარი ინგრედიენტები: ზეთისხილი და ზეთისხილის ზეთი ბერძნული სამზარეულოსთვის ყველაზე დამახასიათებელი და მისი ყველაზე ძლიერი ინგრედიენტია ზეითუნის ზეთი, რომელსაც თითქმის ყველა კერძში იყენებენ. იგი მზადდება რეგიონებიდან ჩამოტანილი ზეთისხილისაგან და ბერძნულ საკვებს გამორჩეულ, დამახასიათებელ არომატს მატებს. ბერძნულ კულინარიაში ასევე ფართოდ გამოიყენება თავად ზეთისხილიც. ამის შემდეგ ყველაზე ხშირად გამოყენებადი ინგრედიენტებია: პომიდორი, ხორბალი, ქერი, ბადრიჯანი, კარტოფილი, მწვანე ლობიო, ხახვი და მწარე წიწაკა. ბერძნული თაფლი ძირითადად მოიპოვება ხილისა და ციტრუსის ხეების ნექტრისგან: ლიმონის, ფორთოხლის, ბიგარადის (მწარე ფორთოხალი) ხეებისაგან, ასევე გავრცელებულია ფიჭვისა და ქონდრის თაფლი.
სხვა ხმელთაშუა ზღვის ხალხებისგან განსხვავებით, ბერძნები დიდი რაოდენობით მწვანილებს იყენებენ, როგორიცაა: ორეგანო, რეჰანი, პიტნა და კამა, ასევე ფართოდ გამოიყენება ხახვი, ნიორი და დაფნის ფოთლები. ზოგიერთი კერძის გარნირისთვის ხანდახან იყენებენ ოხრახუშსაც. ხორცისათვის განკუთვნილი ტკბილი სოუსებისათვის იხმარება მიხაკ-დარიჩინი, დარიჩინი და სხვა სუნელები.
საბერძნეთის კლიმატი ხელს უწყობს წვრილფეხა რქოსანი პირუტყვის, თხისა და ცხვრის მოშენებას, ამიტომაც მათი ხორცი უფრო აქტიურად გამოიყენება კულინარიაში და საქონლის და ღორის ხორცს იშვიათად შეხვდებით ბერძნულ კერძებში. თევზის კერძები ძირითადად კუნძულებსა და სანაპიროსთან მდებარე დასახლებებშია პოპულარული. ასევე აღსანიშნავია ბერძნული ყველის მრავალფეროვნება.
1970-იანი წლებიდან საბერძნეთში სწრაფი კვება პოპულარული გახდა, რაც ქვეყანაში McDonald's-ისა და Goody's-ის გახსნას მოჰყვა. აღსანიშნავია, რომ ამ საერთაშორისო დაწესებულებებმა თავიანთ მენიუში დაამატეს ისეთი ბერძნული კერძები, როგორებიცაა: სუვლაკი, გირო, ტიროპიტა და სპანაკოპიტა.
ტიპური კერძები
მარცხნივ|მინი|202x202პქ|ტრადიციული ბერძნული კერძი დაკოსი ბერძნულ სამზარეულოს მრავალი რეგიონალური კერძი აქვს, მაგალითად: ვეგეტარიანული „ქანიოტიკო ბურეკი“ (ყაბაყთან ერთად გამომცხვარი კარტოფილი ყველითა და პიტნით), რომელიც ძირითადად ხანიაში, დასავლეთ კრეტაზე, ზაფხულის სეზონზე მზადდება ხოლმე.
აღსანიშნავია, რომ მრავალი ბერძნული საჭმელი კეთდება ფილოს (უთხელესი ცომი) გამოყენებით, მაგალითად: კოტოპიტა (ქათმის ღვეზელი), სპანაკოპიტა (ისპანახისა და ყველის ღვეზელი), ქორტოპიტა (მწვანილების ღვეზელი), კრეატოპიტა (ხორცის ღვეზელი), კოლოკითოპიტა (ყაბაყის ღვეზელი) და ა.შ. ბერძნული ფილო თითქმის ისე კეთდება, როგორც იტალიური პიცის ცომი. ბერძნული დაბოლოვება „პიტა“ ნიშნავს ღვეზელს და მისი მსგავსება იტალიურ „პიცასთან“ ხშირად ხდება იმ ვარაუდის წყარო, რომ იტალიელებმა პიცა ბერძნულ კულინარიაზე დაყრდნობით შექმნეს.
ფილო განსაკუთრებულად ფართოდ გამოიყენება საბერძნეთის ჩრდილო-დასავლეთ რეგიონებში. აღსანიშნავია ისიც, რომ ბერძნები დაფქულ თხილეულსა და თესლს თითქმის ყველა კერძში იყენებენ.
ლიტერატურა
კატეგორია:ბერძნული სამზარეულო
ქსეროპოტამის მონასტერი
ქსეროპოტამის მონასტერი (Μονή Ξηροποτάμου) — მამათა მონასტერი ათონის მთაზე, იერარქიით იმყოფება მერვე ადგილას. 1990 წელში იქ იყო 40 ბერი.
ბაღის ტუხტი
ბაღის ტუხტი (Althaea rosea) — ლამაზად მოყვავილე დეკორატიული მცენარე ბალბისებრთა ოჯახისა. იზრდება 2,5 მ-მდე. აქვს მთლიანი ან თათიებრ დანაკვთული ფოთოლი, ყვავილი — მარტივი ან ბუთხუზა. ყვავილობს უხვად და ნაირფერად (თეთრი, ვარდისფერი, იისფერი ან მოშავო-მოწითალო).
ლიტერატურა
კატეგორია:ბალბისებრნი
Радио Африка
Радио Африка (რადიო აფრიკა) — რუსული როკ-ჯგუფ აკვარიუმის მეოთხე სტუდიური ალბომი. იგი გამოიცა 1988 წელს. ჩაწერილია 1983 წლის გაზაფხულის-ზაფხულის პერიოდში.
ალბომში შედის 14 სიმღერა (დამატებების გარეშე). შეტანილი შემდგომში ჰიტებად ქცეული რამდენიმე სიმღერა, რომელთა შორის არის „Рок-н-ролл мёртв“, ქცეული ჯგუფის „სავიზიტო ბარათად“ და ერთგვარ ჰიმნად.
ალბომის ხუთი კომპოზიცია შეტანილია კომპილაციაში Золотая Коллекция. Хрестоматия. Версия 1.3.
სიმღერების სია
მუსიკა და ტექსტები - ბგ, გარდა მითითებულისა.
ვერსია 1.0 — 1983
შეტანილია გამოცემაში ''Антология — VI. Радио Африка''.
ნაკიანი
ნაკიანი — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში. თემის ცენტრი (სოფლები: ლეახალე, ლექარჩე, ნაკიანი). საბჭოთა პერიოდში მოქმედებდა თხების სანაშენე საბჭოთა მეურნეობა.
Радио Африка
ვერსია 1.0 — 1983
სამივე დამატებითი სიმღერა ჩაწერილია ანდრეი ტროპილოს სტუდიაში. ისინი აგრეთვე შეტანილია კომპილაციაში M.C.I.. საგულისხმოა, რომ Альтернатива ამ გამოცემაში განსხვავებულია.
ნაკიანი
გეოგრაფია
მდებარეობს მდინარეებს ზანასა და ოჩხომურს შორის მდებარე ვაკეზე, ზღვის დონიდან 280, ჩხოროწყუდან 10 კმ. სოფელს დასავლეთით ესაზღვრება გარახა, სამხრეთ-აღმოსავლეთით — ახუთი, ჩრდილო დასავლეთით — ლექარჩე და ჩრდილო-აღმოსავლეთით — მარტვილის მუნიციპალიტეტი.
Радио Африка
სქოლიო
კატეგორია:აკვარიუმის ალბომები კატეგორია:1983 წლის ალბომები კატეგორია:1988 წლის ალბომები
ნაკიანი
დემოგრაფია
2014 წლის აღწერის მონაცემებით სოფელში ცხოვრობს 182 ადამიანი.
ერერას პროვინცია
ერერა (Provincia de Herrera) – პროვინცია პანამაში, მდებარეობს ქვეყნის სამხრეთ ნაწილში, ასუეროს ნახევარკუნძულზე. ფართობი — 2 340 კმ². მოსახლეობა — 111 647 კაცი (2010). ადმინისტრაციული ცენტრი — ჩიტრე. პროვინცია დაყოფილია 7 ოლქად.
სქოლიო
კატეგორია:პანამის პროვინციები
ბრემ სტოკერის დრაკულა
ბრემ სტოკერის დრაკულა (Bram Stoker's Dracula აგრეთვე ცნობილი როგორც დრაკულა) — 1992 წლის ამერიკული გოთიკური საშინელებათა-მელოდრამა ჟანრის თრილერი, რომლის პროდიუსერი, ნაწილობრივ სცენარის ავტორი და რეჟისორია ფრენსის ფორდ კოპოლა. ფილმი დაფუძვნებულია ბრემ სტოკერის ამავე სახელწოდების რომანზე. ფილმში თამაშობენ: ენტონი ჰოპკინზი, გერი ოლდმენი, კიანუ რივზი, უინონა რაიდერი და სხვა.
სიუჟეტი
ვამპირ გრაფ დრაკულას უყვარდა ქალი, სახელად ელიზაბეტა. 1462 წელს, თურქებთან ბრძოლიდან დაბრუნებისას დრაკულა გაიგებს, რომ ელიზაბეტამ თავი მოიკლა, რადგან მას დრაკულას სიკვდილის შესახებ ამცნეს. რამდენიმე საუკუნის შემდეგ დრაკულა ტოვებს ტრანსილვანიას და ინგლისში მიემგზავრება. იქ ის გაიცნობს მშვენიერ მინა მიურეის, რომელიც გაჭრილი ვაშლივით ჰგავს ელიზაბეტას. წყვილს ერთმანეთი შეუყვარდება, მაგრამ მინა დანიშნულია და ცოლად მიჰყვება ახალგაზრდა ადვოკატ ჯონათან ჰარკერს. დრაკულა სასოწარკვეთილებაში ჩავარდება და ეს მას შურისძიებისაკენ უბიძგებს. მას შემდეგ რაც, რამდენიმე ადამიანი გახდება დრაკულას მსხვერპლი, პროფესორი აბრაამ ვან ჰელსინგი საბოლოოდ დარწმუნდება ვამპირების არსებობაში და მათზე ნადირობას დაიწყებს. ამაში მას ეხმარება ჯონათან ჰარკერიც, რადგან მისი მეუღლე მთლიანად დრაკულაზე ფიქრითაა შეპყრობილი.
სქოლიო
კატეგორია:დრაკულას ფილმები კატეგორია:1992 წლის ფილმები კატეგორია:ინგლისურენოვანი ფილმები კატეგორია:რუმინულენოვანი ფილმები კატეგორია:ბერძნულენოვანი ფილმები კატეგორია:ბულგარულენოვანი ფილმები კატეგორია:ლათინურენოვანი ფილმები კატეგორია:ფრენსის ფორდ კოპოლას ფილმები
Hollywood Tonight
Hollywood Tonight — ამერიკელი მომღერალ მაიკლ ჯექსონის სიმღერა, შეტანილია მომღერლის ალბომში Michael, რომელიც მისი გარდაცვალების შემდეგ გამოიცა. სიმღერა გამოვიდა სინგლის სახით, 2011 წლის 11 თებერვალს. მასში, გარდა მაიკლის ვოკალისა, ჟღერს მისი ძმისშვილის, ტერილისა და ტედი რაილის ხმები. სიმღერის ოფიციალური მუსიკალური ვიდეო 2011 წლის 10 მარტს გამოვიდა. მასში მონაწილეობს ალჟირელი მოცეკვავე სოფია ბუტელა, რომელიც 60 სხვა მოცეკვავესთან ცეკვავს.
სქოლიო
კატეგორია:მაიკლ ჯექსონის სიმღერები კატეგორია:ეიკონის სიმღერები კატეგორია:2011 წლის სინგლები
Yesterday (The Beatles-ის სიმღერა)
„Yesterday“ — ინგლისელი მუსიკოს პოლ მაკ-კარტნის მიერ დაწერილი სიმღერა, რომელიც შესულია ჯგუფ The Beatles-ის მიერ 1965 წელს გამოშვებულ ალბომში Help!. სიმღერის ავტორებად მითითებულები არიან ლენონი–მაკ-კარტნი. „Yesterday“, b-მხარით „Act Naturally“, სინგლის სახით აშშ-ში 1965 წლის სექტემბერში გამოვიდა. მიუხედავად იმისა, რომ ადგილობრივი ჩარტის სათავეში მოექცა, ბრიტანეთშიც წარმატება იქონია, ოღონდ – მეტ მონროს მიერ შესრულებული ვერსიის სახით. იგი აგრეთვე გამოვიდა 1966 წელს, ამავე სახელწოდების EP-ზე და იმავე წლის ივნისში, ამერიკულ ალბომზე Yesterday and Today.
პირველად თანამედროვე მუსიკის ისტორიაში, ამ სიმღერაში გამოყენებულია სიმებიანი ორკესტრის კვარტეტი. მათ ახლავს მხოლოდ მაკ-კარტნის ვოკალი და აკუსტიკური გიტარა. სიმღერა დღესაც პოპულარულია. ცნობილია, რომ არსებობს მისი 2200 ვერსიაზე მეტი, შესრულებული სხვა მუსიკოსების მიერ. ამრიგად, იგი მსოფლიოში ინტერპრეტაციების მხრივ ერთ-ერთი ყველაზე პოპულარული თანამედროვე სიმღერაა.
1999 წელს BBC Radio 2-ს მიერ ექსპერტებს და მსმენელებს შორის ჩატარებულ გამოკითხვაში „Yesterday“ დასახელდა XX საუკუნის საუკეთესო სიმღერად. MTV-მ და ჟურნალმა Rolling Stone იგი შემდეგ წელს ყველა დროის #1 პოპულარულ სიმღერად დაასახელეს. 1997 წელს სიმღერა შეიტანეს გრემის დიდების დარბაზში. Broadcast Music Incorporated აღნიშნავს, რომ XX საუკუნის განმავლობაში მისი შესრულებების რაოდენობამ შვიდ მილიონს გადააჭარბა.
„Yesterday“ არის მელანქოლიური ბალადა ურთიერთობების შეწყვეტის შესახებ. შემსრულებელი დასტირის წარსულ დღეს, როდესაც ის და მისი შეყვარებული ჯერ ერთად იყვნენ, სანამ უკანასკნელი მისი მისამართით ნათქვამი სიტყვების გამო მიატოვებდა. მაკ-კარტნი არის ჯგუფის ერთადერთი წევრი, რომელიც ამ სიმღერის ჩაწერაში მონაწილეობდა. უკანასკნელი ვერსია The Beatles-ის სიმღერებისგან იმდენად განსხვავდებოდა, რომ ჯგუფის სხვა წევრების ძალისხმევით, იგი ბრიტანეთში სინგლის სახით არასოდეს გამოცემულა. მიუხედავად ამისა, სხვა შემსრულებლებმა მისი საკუთარი ვერსიები იმავე წელს ჩაწერეს. სიმღერა სინგლზე პირველად აშშ-ში გამოვიდა, 1965 წლის სექტემბერში, ხოლო ბრიტანეთში – 1976 წელს.
წარმოშობა
დარწმუნდა რა, რომ მელოდია ორიგინალური იყო, პოლმა სცადა შესაბამისი ტექსტის შექმნა. მისი და ლენონის ტრადიციისამებრ, დაწერა დროებითი ტექსტი, რომელსაც „Scrambled Eggs“ (ათქვეფილი კვერცხები) ეწოდებოდა. სამუშაო ვერსიაში პირველი სტრიქონები ასე ჟღერდა - „Scrambled eggs/Oh my baby how I love your legs/Not as much as I love scrambled eggs“ („ათქვეფილი კვერცხები, ო, საყვარელო, როგორც მომწონს შენი ფეხები, ოღონდ არა ისე, როგორც ათქვეფილი კვერცხები“). ავტობიოგრაფიაში Paul McCartney: Many Years from Now პოლი იხსენებს: „თავდაპირველად მელოდია მოვასმენინე. ყველა მეუბნებოდა - არა, ლამაზია, დარწმუნებული ვარ, შენი გამოგონილია. დრო დამჭირდა იმისთვის, რომ საკუთარი ავტორობა მიმენიჭებინა...ტექსტი არ ჰქონდა, მას „Scrambled Eggs“-ს ვუწოდებდი.“ ორიგინალურ ვერსიაში ფრაზირება და მუსიკა ერთად ჟღერდა.
მაკ-კარტნი თავდაპირველად ამბობდა, რომ „Yesterday“ The Beatles-ის 1964 წლის საფრანგეთის ტურნეს დროს დაწერა, თუმცა 1965 წლის ზაფხულამდე სიმღერა არ გამოცემულა. „Yesterday“-ს ოფიციალურ გამოსვლამდე A Hard Day's Night და Beatles for Sale გამოვიდა - და სიმღერა არც ერთ მათგანში არ შესულა, ამიტომ მკვლევარები ვარაუდობენ, რომ იგი დაუსრულებელი იყო. ვარაუდობენ, რომ სიმღერის ბოლომდე მიყვანა გადაიდო არანჟირების თაობაზე ჯორჯ მარტინის და პოლის უთანხმოების ან იმის გამო, რომ ჯგუფი თვლიდა, რომ იგი არ ჯდებოდა მათ საერთო სტილში.
მოგვიანებით ლენონი ამბობდა:
"„სანამ დავასრულებდით, სიმღერა უკვე თვეების განმავლობაში არსებობდა. ყოველთვის, როდესაც ვიკრიბებოდით ხმისჩამწერი სესიისთვის სიმღერების მოსამზადებლად, ესეც იქვე ტრიალებდა. თითქმის მზად იყო. იგი თითქმის მთლიანად პოლმა დაწერა, მაგრამ კარგი სახელწოდება ვერ შევურჩიეთ. „Scrambled Eggs“-ს ვუწოდებდით და ვხუმრობდით ამ თემაზე. ვიცოდით, რომ მას მხოლოდ ერთსიტყვიანი სახელწოდება მოერგებოდა, უბრალოდ კარგი ვერ ვიპოვეთ. ერთ დღეს კი, პოლმა გაიღვიძა და სიმღერაც და სახელწოდებაც მზად იყო. რაღაც მხრივ, ვწუხვარ, რომ ამდენს დავცინოდით“."
მაკ-კარტნი ამბობდა, რომ ყოველივე მაშინ შეიცვალა, როდესაც 1965 წლის მაისში პორტუგალიაში იმყოფებოდა:
Faithless
Faithless — ბრიტანული ელექტრონული ჯგუფი, რომელშიც შედიან სისტერ ბლისი და როლო არმსტრონგი. იგი ცნობილია კომპოზიციებით „Insomnia“, „God Is a DJ“ და „We Come 1“. ჯგუფის პირველი ექვსი ალბომი გაყიდულია 15 მილიონზე მეტი ეგზემპლარის სახით.
Yesterday (The Beatles-ის სიმღერა)
წარმოშობა
"„მახსოვს, როგორ ვღიღინებდი მელოდიას და მოულოდნელად ეს სამსიტყვიანი შესავალი მოვიფიქრე. დავიწყე ამ იდეის განვითარება ...da-da da, yes-ter-day, sud-den-ly, fun-il-ly, mer-il-ly, შემდეგ Yes-ter-day, კარგი ჩანს. მარტივია ამ a-ების გარითმვა: say, nay, today, away, play, stay, ბევრი რითმი არის, რომელიც მარტივად ჯდება, ასე რომ, საბოლოოდ, ამ მოგზაურობის დროს შევადგინე. Sud-den-ly, შემდეგ ისევ b, კიდევ ერთი რითმი - e, me, tree, flea, we და ასე ჩამოყალიბდა საწყისი.“"
1965 წლის 27 მაისს მაკ-კარტნი და ეშერი ალბუფეირაში დასასვენებლად ჩავიდნენ. იქ პოლმა ბრიუს უელჩისგან (რომელსაც სტუმრობდნენ) ითხოვა აკუსტიკური გიტარა და დაასრულა მუშაობა „Yesterday“-ის კომპოზიციურ მხარეზე. დემოვერსია კრის ფარლოუსაც მოასმენინეს, მაგრამ მან არ ისურვა საკუთარი ვერსიის ჩაწერა - მისი აზრით, იგი ზედმეტად „ნაზი“ ჩანდა.
1967 წლის მარტში, ბრაიან მეთიუსთან ინტერვიუს დროს პოლმა აღნიშნა, რომ სწორედ ლენონმა მოიფიქრა სიტყვა, რომელიც „scrambled eggs“-ს ჩაანაცვლებდა - „Yesterday“. "ბრაიანი: გვიამბეთ „Yesterday“-ს შექმნის ისტორია.
ჯონი: მოკლედ, მე ჯონი ვარ და გეუბნებით, ამის შესახებ არაფერი ვიცი. პოლი გიპასუხებთ.
მსგავსება სხვა სიმღერებთან
2001 წელს იენ ჰემონდმა ივარაუდა, რომ მაკ-კარტნიმ სიმღერა ქვეცნობიერად დაწერა რეი ჩარლზის მიერ შესრულებული ჰოგი კარმაიკლის „Georgia on My Mind“-ის შთაგონებით. თუმცა, სტატიის ბოლოს, იგი წერდა, რომ მიუხედავად მსგავსებებისას, „Yesterday“ არის „მთლიანად ორიგინალური და ინდივიდუალური [ნამუშევარი].“
2003 წლის ივლისში ბრიტანელმა მუსიკის მკვლევარებმა აღმოაჩინეს „Yesterday“-ს და ნატ კინგ კოულის და ფრენკი ლეინის „Answer Me, My Love“-ს შორის რითმების მსგავსებები. მეორე შექმნილია გერჰარდ ვინკლერის და ფრედ რაუხის გერმანული სიმღერის „Mütterlein“ მიხედვით. 1953 წელს იგი იყო ლეინის #1 ჰიტი ბრიტანეთის ჩარტებში - როგორც „Answer Me, O Lord“. ამის გამო ვარაუდობენ, რომ სწორედ ამ სიმღერამ შთააგონა პოლი. თუმცა, მისმა პრეს-აგენტებმა უარყვეს მსგავსი ვარაუდები.
კომპოზიცია და სტრუქტურა
მეტად მარტივი, მხოლოდ მაკ-კარტნის ვოკალის და Epiphone Texan-ის აკუსტიკურ გიტარაზე შესრულებული „Yesterday“, პირველად ჯგუფის ისტორიაში სიმებიანი კვარტეტის გამოყენებით, შეიცავს რიტმით და მელოდიით ორ ერთმანეთისგან განსხვავებულ ნაწილს.
პირველი არის მელოდია, რომელიც მიჰყვება სტრიქონებს „Yesterday, all my troubles seemed so far away ...“. იგი იწყება F აკორდით (მესამე სიმის გარეშე) და გადადის Em7-ზე, რასაც მოჰყვება ჯერ A7, შემდეგ - D-მინორი. ამ მხრივ, პირველი აკორდი ერთგვარი მატყუარაა. როგორც მუსიკათმცოდნე ალან უ. პოლაკი აღნიშნავს, პირველი აკორდის ჟღერადობა ხანმოკლეა და იგი პირდაპირ D-ზე გადადის. იგი ხაზს უსვამს, რომ ეს განსხვავება არის კომპოზიციური მეთოდი (რომელსაც ლენონი და მაკ-კარტნი ხშირად იყენებდნენ), რასაც თავად „დაგვიანებულ დაკმაყოფილებას“ უწოდებს.
მეორე სექცია („Why she had to go I don't know ...“) ოფიციალური ნოტების მიხედვით, პოლაკის თქმით, ნაკლებად არის სავსე მოულოდნელობებით. იწყება რა Em7-ით, ჰარმონიული განვითარება სწრაფად გადადის A-მაჟორზე, D-მინორზე და (უფრო ახლოს F-თან) - B-ზე, შემდეგ კი კვლავ F-ს უბრუნდება და ბოლოს მაკ-კარტნი აფერხებს F-ს, რითაც სიმების ნაწილი უბრუნდება ამ აკორდს და პირველი სექციის მელოდიას. ამის შემდეგ ჟღერს ხანმოკლე ღიღინი.
პოლაკი სიმღერის წყობას უწოდებს „შთამბეჭდავს“, ამბობს რა, რომ ეს არის მომენტი, „როდესაც ლენონმა და მაკ-კარტნიმ ალღო აუღეს სტილისტური ჰიბრიდების შექმნას“. იგი, კერძოდ, აღფრთოვანებულია „ირონიული დაძაბულობით, რომელიც სუფევს კვარტეტის მიერ დაკრულ მეტად სენტიმენტალურს და უფრო მსუბუქ და შეზღუდულ გარემოს შორის, რომელშიც იგი სრულდება.“
სიმღერა ძირითადად F-ტონალობაში სრულდება (თუმცა, ვინაიდან პოლს უყვარდა გიტარის ერთი ტონით გადაწყობა, შესაბამისად, იგი მასზე ისე უკრავდა, თითქოს G-ში ყოფილიყო დაწერილი), შემდგე კი D-მინორზე გადადის. სწორედ მინორის ამ ხშირი და ii-V7-ის თანმიმდევრობის გამოყენებით (ამ შემთხვევაში - Em და A7) იქმნება მელანქოლიური გარემო. A7 მეორეხარისხოვანი, კერძოდ, V/vi აკორდის დომინირების მაგალითია. მისამღერის წინ G7 აკორდი ასევე დომინირებს, ამ შემთხვევაში, ეს არის V/V აკორდი, მაგრამ განსხვავებით მანამდე არსებულ მოსალოდნელ აკორდზე გადასვლისგან (სტროფში ეს არის A7-იდან Dm-ზე გადასვლა), მაკ-კარტნი მას მიჰყვება IV აკორდით, B-ით. ასეთი თანმიმდევრობით იქმნება ქრომატული რიგი C–B–B–A, რაც ტექსტს მიჰყვება.
სიმებიანების არანჟირება უფრო მეტად აძლიერებს სევდიან განწყობას. აქ აღსანიშნავია ჩელოზე შესრულებული პარტია, რომელიც აერთიანებს ორ ბრიჯს, განსაკუთრებით - „ბლუზურ“ მეშვიდეს მეორე ბრიჯზე გადასვლისას (E, რომელიც სრულდება ვოკალური ნაწილის „I don't know / she wouldn't say“ შემდეგ) და ალტის კლებად ნოტებში, რაც ბრიჯს ისევ ძირითად სტროფებთან აერთიანებს. მაკ-კარტნი მას ვოკალურად იმეორებს მეორე ბრიჯზე გადასვლისას. ალტის ეს ხაზი; „ბლუზური“ ჩელოს ფრაზა; ხმამაღალი A, შეყოვნებული ვიოლინოთი ფინალურ სტროფზე და ვიბრატოს მინიმალური გამოყენება - ყველა ერთად შეადგენს სიმებიანების არანჟირებას, რომელიც უფრო სახასიათოა მაკ-კარტნისთვის და არა ჯორჯ მარტინისთვის.
The Howard Stern Show-ში გამოსვლისას პოლმა ახსენა, რომ ფლობდა სიმღერის ორიგინალურ ტექსტს, რომელიც კონვერტის უკანა მხარეს დაწერა. მოგვიანებით მან შეასრულა ორიგინალური „Scrambled Eggs“ ჯიმი ფელონთან და The Roots-თან ერთად, გადაცემაში Late Night with Jimmy Fallon. საკუთარი ვერსია აგრეთვე ოფიციალურად გამოიცა The Brittles-ის, პაროდიული ჯგუფის მიერ.
ჩაწერა
სიმღერა ჩაიწერა ები-როუდის სტუდიებში, 1965 წლის 14 ივნისს, „I'm Down“-ის დასრულების შემდეგ, პოლის 23-ე დაბადების დღემდე ოთხი დღით ადრე. არსებობს თარიღის შესახებ ურთიერთგამომრიცხავი ფაქტები. ყველაზე პოპულარული ვერსიით, მაკ-კარტნიმ ნომერი ჩაიწერა თავად, ჯგუფის სხვა წევრების გარეშე. სხვა წყაროების თანახმად, მან და The Beatles-მა სხვადასხვა საკრავი მოსინჯეს, მათ შორის - დოლი და ორგანი. ამავე წყაროების თანახმად, ჯორჯ მარტინმა The Beatles-ის სხვა წევრებს სთხოვა, მაკ-კარტნისთვის საშუალება მიეცათ, Epiphone Texan-ის აკუსტიკურ გიტარაზე დაეკრა, მოგვიანებით კი სიმებიანი კვარტეტის ჩანაწერი დაამატა. განურჩევლად ამა თუ იმ თეორიისა, პოლის გარდა ჯგუფის არც ერთი წევრი არ უკრავდა. ამასთან, საკონცერტო გამოსვლებისას, მას ერთად ასრულებდნენ და, თანაც - G-ტონალობაში, F-ის სანაცვლოდ.
1965 წლის 14 ივნისს მაკ-კარტნიმ „Yesterday“-ს ორი დუბლი დაუკრა. დუბლი 2 უფრო მეტად მოეწონათ და სწორედ იგი გამოიყენეს, როგორც ძირითადი. 17 ივნისს პოლმა დამატებითი ვოკალური დუბლი ჩაწერა, ხოლო ორკესტრი დაემატა მეორე დუბლს და გამოიცა სწორედ ეს ვერსია.
დუბლი 1, სიმებიანების გარეშე, მოგვიანებით გამოვიდა Anthology 2-ზე. ამ დუბლში ისმის, რომ მაკ-კარტნი ჰარისონს ესაუბრება აკორდების ცვლილებაზე და შემდეგ ასრულებს ნომერს. ჰარისონი თავად არ უკრავს, მაგრამ აშკარაა, რომ იგი სტუდიაში იმყოფებოდა, ვინაიდან მისი ხმა ჟღერს სესიურ ფირებზე. მეორე დუბლში, პირველისგან განსხვავებით ორი სტრიქონის თანმიმდევრობა შეცვლილია და ჟღერს „There's a shadow hanging over me"/"I'm not half the man I used to be“, თუმცა აშკარაა, რომ ამ დუბლში თანმიმდევრობა თავდაპირველად სწორი იყო, ვინაიდან პირველ დუბლში გაისმის პოლის სიცილი საკუთარი შეცდომის გამო.
2006 წელს, Love-ის გამოსვლამდე, ჯორჯ მარტინმა ისაუბრა სიმღერის ჩაწერის შესახებ:
"„პოლმა დაუკრა გიტარაზე და პირდაპირ იმღერა, ერთი მიკროფონით გიტარასთან, ერთით – ვოკალზე. მაგრამ, რა თქმა უნდა, ერთის ჟღერადობა მეორეში იჭრება და იწერება ორივე მიკროფონზე. ასე, რომ, იპარება. შემდეგ გადავწყვიტე სიმებიანი კვარტეტის დამატება. მუსიკოსებმა ყურსასმენებით დაკვრაზე უარი თქვეს, ამიტომ რეპროდუქტორებში პოლის ხმა და გიტარა ჩავურთე. ასე მოხდა, რომ მათ ჩანაწერზე პოლი და გიტარა ჟღერს“."
პერსონალი
მოცემულია მარკ ლუისონის და იენ მაკდონალდის თანახმად:
Love-ის ვერსია
ვოკალის გიტარის მიკროფონზე ჩაწერამ და, პირიქით, გიტარაზე დაკრულის ვოკალისთვის განკუთვნილ მიკროფონზე ასახვამ უფრო მეტი პრობლემა წარმოშვა, როდესაც სიმღერა ალბომისთვის Love მზადდებოდა როგორც მოცულობითი ჟღერადობის ჩანაწერი. გადაწყდა, რომ სიმღერას მაინც შეიტანდნენ. მარტინი ალბომის ანოტაციებში აღნიშნავს:
"„Yesterday“-ს ამ შოუში [Love] შეტანაზე აგონია წარმოიშვა. იმდენად ცნობილი სიმღერაა, თავისი დროის სიმბოლო, მაგრამ ძალიან დიდი რაოდენობით ხომ არ მოუსმენიათ? ორიგინალური სიმებიანი ორკესტრის დამატების ამბავი ცნობილია, მაგრამ ცოტამ თუ იცის, რამდენად შეზღუდულები ვიყავით ტექნიკურად, ასე, რომ სიმღერის არშეტანის შანსი დიდი იყო, მაგრამ ასეთ შესანიშნავ ნამუშევარს როგორ გამოვტოვებდით? ჯერ იწყება პოლის გიტარით „Blackbird“-იდან. ახლა ვისმენ და ვხვდები, რომ მისი შეტანა სწორი ნაბიჯი იყო. იმდენად პირდაპირი სიმარტივეა, რომ გულის ყველა სიმს ეხება."
გამოცემა
სიმღერის გამოცემის გამო დავის შესახებ მარტინი ამბობდა:
"[Yesterday] ნამდვილად არ იყო The Beatles-ის ჩანაწერი. ბრაიან ეპსტაინს ვესაუბრე ამის შესახებ: „ხომ იცი, ეს არის პოლის სიმღერა ... იქნებ უბრალოდ პოლ მაკ-კარტნი ვუწოდოთოთ. მითხრა: „არა, რა არ უნდა მოხდეს, Beatles-ს ცალ-ცალკე არ ვუთითებთ“.“"
ვინაიდან სიმღერა The Beatles-ის სხვა ნაშრომებს არ ჰგავდა და, ასე თუ ისე, სოლოჩანაწერი იყო, ჯგუფმა მისი ბრიტანეთში სინგლზე გამოცემისგან თავი შეიკავა. მიუხედავად ამისა, მეტ მონრომ საკუთარი ვარიანტი ჩაწერა, რომელიც იყო პირველი „Yesterday“-ს შემდგომში უამრავი ინტერპრეტაციიდან. სინგლი 1965 წლის შემოდგომაზე მოხვდა ბრიტანეთის ათეულში.
ამასთან, The Beatles-ის გავლენა ამერიკულ ლეიბლ Capitol-ზე არ იყო ისეთივე დიდი, როგორც ბრიტანეთში EMI-ს Parlophone-ზე. სინგლი 1965 წლის 13 სექტემბერს გამოიცა აშშ-ში, b-მხარეზე „Act Naturally“-ს (რინგო სტარის ვოკალით) დამატებით. იგი Billboard Hot 100-ის პირველ პოზიციაზე 9 ოქტომბრიდან მოყოლებული ოთხი კვირის განმავლობაში დარჩა. ჩარტში სიმღერა სულ 11 კვირის განმავლობაში იმყოფებოდა და პირველ ხუთ კვირაში მილიონი ასლის სახით გაიყიდა. იმავე წელს სინგლი აგრეთვე იყო #1 სამი კვირის განმავლობაში, ამჯერად - აშშ-ის Cash Box-ის პოპულარული სინგლების ჩარტში.
1966 წლის 4 მარტს „Yesterday“ ბრიტანეთში გამოვიდა EP-ის სახით. A-მხარეზე აგრეთვე იყო „Act Naturally“ ხოლო B-მხარეზე –  „You Like Me Too Much“ და „It's Only Love“. 12 მარტისთვის EP ჩარტში მოხვდა. 26 მარტს იგი #1 იყო და ეს პოზიცია ორი თვის განმავლობაში ეკავა. იმავე წელს „Yesterday“ შევიდა მხოლოდ აშშ-ში გამოსულ Yesterday and Today-ში (ორიგინალურ გარეკანზე გამოტანილი იყო ჯგუფის წევრების ფოტოსურათი, რომელზეც ისინი ყასბებს განასახიერებდნენ).
„Yesterday“/„Act Naturally“ Apple Records-ზე აგრეთვე 1971 წელს გამოიცა - ამრიგად, პირველს A-მხარე ეკავა, მეორეს - B-მხარე, რაც განსხვავდებოდა ორიგინალური, 1965 წლის ვერსიისგან, რომელზეც რინგოს სიმღერა A-ზე იყო, რაც Capitol-ის დოკუმენტებში სწორედ ასე არის აღნიშნული.
ათი წლის შემდეგ, 1976 წლის 8 მარტს, „Yesterday“ Parlophone-მა ბრიტანეთში სინგლზე გამოუშვა, „I Should Have Known Better“-ით b-მხარეზე. იგი 13 მარტს ჩარტში შევიდა და შვიდი კვირის განმავლობაში იმყოფებოდა. სინგლის მაქსიმალური პოზიცია #8 იყო (თუმცა, თავად სიმღერა ამ დროისთვის სულ მცირე, ხუთეულებში შესულ სამ ალბომზე იყო წარმოდგენილი და EP-ზეც, რომელიც ჩარტის სათავეებს იკავებდა). ეს გამოცემა გამოჩნდა EMI-სთან, Parlophone-ის მფლობელთან კონტრაქტის ამოწურვის შემდეგ. ამრიგად, EMI-ს უფლება ჰქონდა, ჯგუფის ჩანაწერები ხელახლა გამოეცათ, შეუზღუდავი რაოდენობით. მან ერთ დღეს გამოუშვა 22 სინგლი, „Yesterday“-ს ჩათვლით. ამას მოჰყვა ექვსის ბრიტანეთის ჩარტში მოხვედრა.
2006 წელს სიმღერის ვერსია შევიდა Love-ში. იგი იწყება აკუსტიკური გიტარით სიმღერიდან „Blackbird“, თუმცა, შემდეგ თავად „Yesterday“ ჟღერს, მაგრამ – ერთი ტონით დაბლა, F-მაჟორში.
გამოხმაურება
„Yesterday“ პოპულარული მუსიკის ისტორიაში ერთ-ერთი ყველაზე ხშირად ინტერპრეტირებული სიმღერაა. „გინესის მსოფლიო რეკორდებში“ მითითებულია, რომ 1986 წლის იანვრისთვის არსებობდა მისი 1600-ზე მეტი ვერსია მას შემდეგ, რაც 1990-იანებში რადიოსადგურების ნაწილი გადავიდა კომერციულ ჩანაწერებზე აგებულ გადაცემებზე, არქივში დაგროვდა სიმღერის 500-მდე ვარიანტი.
„Yesterday“ აივორ ნოველოს ორი ჯილდოს მფლობელია – 1965 წლის გამორჩეული სიმღერისთვის და წლის ყველაზე ხშირად შესრულებული სიმღერისთვის (მას კონკურენციას კვლავ ლენონის და მაკ-კარტნის „Michelle“ უწევდა). წლების შემდეგ სიმღერა ასევე აღიარებული იქნა სხვადასხვა გამოცემის თუ ავტორის მიერ. Rolling Stone-ის სიაში „ყველა დროის 500 საუკეთესო სიმღერა“ (2004) მან #13 ადგილი დაიკავა და მეოთხე - ამავე გამოცემის „The Beatles-ის 100 უდიდეს სიმღერაში“ (2010). 1999 წელს Broadcast Music Incorporated-მა (BMI) „Yesterday“ დაასახელა ამერიკულ რადიოეთერსა და ტელევიზიაში ყველაზე ხშირად შესრულებული სიმღერების სიის მესამე ადგილზე - დაახლოებით შვიდი მილიონი შესრულებით. „Yesterday“-ს წინ მხოლოდ The Association-ის „Never My Love“ და The Righteous Brothers-ის „You've Lost That Lovin' Feelin'“ უსწრებდნენ. 1999 წელს, BBC Radio 2-ის გამოკითხვაში მან ადგილი მეოცე საუკუნის საუკეთესო სიმღერის სათავეში დაიკავა.
სიმღერა 1997 წელს შეიტანეს გრემის დიდების დარბაზში. მიუხედავად იმისა, რომ 1966 იგი იყო ნომინირებული გრემიზე, როგორც წლის სიმღერა, გაიმარჯვა ტონი ბენეტის „The Shadow of Your Smile“-მა
ერთ-ერთ ინტერვიუში ჩაკ ბერიმ, მაკ-კარტნისადმი პატივისცემის ნიშნად ახსენა, რომ ისურვებდა, „Yesterday“ მის მიერ დაწერილიყო. თუმცა, გარდა დადებითი შეფასებებისა, სიმღერას უარყოფითიც ხვდა წილად. მაგალითად, ზოგიერთი მას „საზიზღარსაც“ უწოდებდა. თავისი უარყოფითი პოზიცია ბობ დილანმაც დააფიქსირა: „...აბა, შედით კონგრესის ბიბლიოთეკაში და მასზე ბევრად უკეთესს იპოვით. არის მილიონობით სიმღერა, „Michelle“-ის და „Yesterday“-ს მსგავსი, დაწერილი ამერიკაში“. ამასთან, „Yesterday“-ს საკუთარი ვერსია დილანმა ამ ინტერვიუდან სულ ოთხი წლის შემდეგ ჩაწერა - მაგრამ ვერსია ოფიციალურად არ გამოცემულა.
1980 წელს, გარდაცვალებამდე მცირე ხნით ადრე, ლენონი ამბობდა: „მართალია, ტექსტი უაზროა, მაინც კარგია. მაინც უხდება, გესმით? კარგია, ოღონდ, თუკი მთელ სიმღერას გადახედავთ, აზრს კარგავს“. იგი აგრეთვე ამბობდა: „...მშვენიერია და არასოდეს მქონია სურვილი, მე ვყოფილიყავი მისი ავტორი“. საკუთარ სიმღერაში „How Do You Sleep?“, ალბომიდან Imagine იგი „Yesterday“-ს სიტყვების თამაშით ახსენებს, როდესაც მაკ-კარტნის სარკაზმით მიმართავს: „The only thing you done was yesterday, but since you've gone you're just another day“ (შენი ერთადერთი კარგი რამ გუშინ გააკეთე, მაგრამ აღარ ხარ და მხოლოდ მორიგი დღე ხარ) - აქ იგი აგრეთვე უთითებს თავად პოლის სოლოსიმღერაზე „Another Day“.
2012 წელს BBC-მ გამოაცხადა, რომ „Yesterday“ კვლავ იყო ყველა დროის ყველაზე წარმატებული სიმღერების სიაში მეოთხე - მისი გაყიდვიდან შემოსავლების მხრივ, რაც 19.5 მილიონ გირვანქა სტერლინგს აღემატებოდა
სქოლიო
კატეგორია:The Beatles-ის სიმღერები კატეგორია:1965 წლის სიმღერები კატეგორია:1960-იანების ბალადები კატეგორია:1965 წლის სინგლები კატეგორია:1997 წლის სინგლები კატეგორია:ბაროკო-პოპ სიმღერები კატეგორია:სიმღერები ლენონის–მაკ-კარტნის ავტორობით კატეგორია:Jan and Dean-ის სიმღერები კატეგორია:ნენსი უილსონის სიმღერები კატეგორია:ბილბორდის ცხელი ასეულის ნომერი პირველი სიმღერები კატეგორია:სიმღერები ჯორჯ მარტინის პროდიუსერობით კატეგორია:Northern Songs-ის გამოქვეყნებული სიმღერები კატეგორია:Parlophone-ის სინგლები კატეგორია:Capitol Records-ის სინგლები კატეგორია:Torch-ის სიმღერები კატეგორია:პოპ-ბალადები
ნუესტრა-სენიორა-დე-სანტა-ანა
ნუესტრა-სენიორა-დე-სანტა-ანა (Nuestra Señora de Santa Ana) — იეზუიტების მისია არგენტინაში მისიონესის პროვინციაში. დაარსდა XVII საუკუნეში (1633) ესპანელების მიერ ამერიკის კოლონიზაციის პერიოდში. იგი იმ 30 მისიიდან ერთ-ერთია, რომლებიც დააარსეს იეზუიტებმა არგენტინაში, ბრაზილიასა და პარაგვაიში.
1984 წელს, კიდევ ოთხ არგენტინასა და ბრაზილიაში მდებარე მისიასთან ერთად შეიტანეს იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
კატეგორია:მსოფლიო მემკვიდრეობის ძეგლები არგენტინაში
კინარი
thumb|კინარი
კინარი ბუდისტურ და ინდუისტურ მითოლოგიაში კინარა — პარადიგმატული შეყვარებული, ასტრონომიული მუსიკოსი, ნახევრად ადამიანი და ნახევრად ჩიტი. კინარების ხასიათი ადი პარვა მაჰაბჰარატაში შემდეგნაირადაა ახსნილი: ჩვენ მარადიულად გვიყვარს და ვუყვარვართ. არასდროს ვიყრებით. მუდმივი ცოლ-ქმარი ვართ. არასდროს ვხდებით დედ-მამა. ჩვენი არანაირი შთამომავლობა არ გაგვაჩნია. ჩვენ ვართ ოდეს ჩახუტებული შეყვარებული. ჩვენს შორის რაიმეს მომთხოვნი მესამე არსება ვერ ჭაჭანებს. ჩვენი ცხოვრება ულევი სიამოვნებაა.
ტაილანდი
კინარი (ტაილანდურად กินรี—"კინარიი"). ტაილანდის ლიტერატურაში ინდოეთიდან არის შესული და ტაი აზროვნებაზე მოსარგებად სახეცვლილი. ტაილანდური კინარი ანგელოზის სამოსიანი ახალგაზრდა ქალის სახით არის წარმოდგენილი. ქვედა წელი ფრინველისას მიუგავს, რათა ადამიანებისა და სულიერ სამყაროს შორის შეეძლოს ფრენა. ტაილანდში ყველაზე ცნობილი კინარი მანორას (წარმომდგარია მანოჰარადან) სახელით არის ცნობილი, რომელსაც პანიასა ჩადოკის უფლება გააჩნია. კინარი ნაწილია მანორა ბუჩაიანის ცეკვისა, რომელიც ტაიურ მაღალკლასიკურ ცეკვებს შორის ყველაზე მისტიკურია.